-Prijedlog
Na temelju odredbi Zakona o provedbi Opće uredbe o zaštiti podataka (“Narodne novine” broj 42/18), odredbi Uredbe EU broj 2016/679 Europskog parlamenta i Vijeća, od 27. travnja 2016. godine o zaštiti pojedinaca u vezi s obradom osobnih podataka i o slobodnom kretanju takvih podatakai članka 34. Statuta Grada Opuzena („Službeni glasnik Grada Opuzena“ br. 3/13, Statutarna odluka o izmjenama i dopunama Statuta Grada Opuzena broj: 2/18 i 2/21, 3/21 - pročišćeni tekst), Gradsko vijeće Grada Opuzena na svojoj VI. redovnoj sjednici održanoj dana _________ donosi
ODLUKU
o uvođenju videonadzora na javnim površinama za područje grada Opuzena
        Članak 1.
Ovom Odlukom se uvodi videnadzor na javnim površinama za područje grada Opuzena.

        Članak 2.
Gradonačelnik će donošenjem Pravilnika o korištenju sustava videonadzora po stupanjem na snagu ove Odluke preciznije odrediti:
          1. svrhu i opseg osobnih podataka koji se prikupljaju videonadzorom,
          2. prostore i lokacije koji su obuhvaćeni videonadzorom,
          3. osobe koje imaju pravo pristupa video snimkama,
          4. davanje izjave o povjerljivosti,
          5. druge korisnike koji imaju pravo uvida u prikupljene osobne podatke te
          6. rok čuvanja video snimki na kojima se nalaze osobni podaci.

        Članak 3.
Ova Odluka stupa na snagu prvog dana od dana objave u „Službenom glasniku Grada Opuzena“.

